ຈີນຈະລົງໂທດໜັກ ຕໍ່ຜູ້ຝ່າຝືນ ກົດລະບຽບ ຄວາມປອດໄພ ຂອງອາຫານ 
ຈີນ ປະກາດວ່າ ຈະລົງໂທດຢ່າງໜັກ ຕໍ່ຜູ້ທີ່ຝ່າຝືນ ກົດລະບຽບ ໃນເລື່ອງຄວາມປອດໄພ ຂອງອາຫານການກິນ.
ຮອງນາຍົກລັດຖະມົນຕີຈີນ ທ່ານ Wang Yang ໄດ້ໃຫ້ຄຳ ໝັ້ນສັນຍາ ທີ່ຈະຈັດຕັ້ງປະຕິບັດການປະຕິຮູບເພີ້ມຕື່ມ ກ່ຽວ ກັບການຄຸ້ມຄອງຄວາມປອດໄພໃນ ດ້ານອາຫານແລະຢາ ແລະທຳການ “ລົງໂທດຮ້າຍແຮງສຸດ” ຕໍ່ຜູ້ທີ່ຝ່າຝືນ ອົງການຂ່າວຊິນຫົວຂອງທາງການຈີນລາຍງານໃນວັນເສົາ ມື້ນີ້ວ່າ ທ່ານ Wang ໄດ້ໃຫ້ຄວາມເຫັນດັ່ງກ່າວໃນລະຫວ່າງທີ່ ໄປກວດກາເບິ່ງສູນກາງຄຸ້ມຄອງຄວາມ ປອດໄພດ້ານອາຫານ ຂອງປັກກິ່ງ ໃນວັນສຸກວານນີ້ ທ່ານໄດ້ກ່າວຕໍ່ບັນດາເຈົ້າໜ້າທີ່ປະຕິບັດກົດໝາຍດ້ານອາຫານ ແລະຢາ ປະຈຳທ້ອງຖິ່ນວ່າ ຄວນຈະມີການຈັດຕັ້ງລະບົບການຄວບຄຸມທີ່ເຄັ່ງຄັດເພື່ອລົງ ໂທດພວກທີ່ບໍ່ປະຕິບັດຕາມໜ້າທີ່ຂອງເຂົາເຈົ້າ ຕຳຫລວດຈີນ ໄດ້ຈັບພະນັກງານຫ້າຄົນ ໃນເດືອນກໍລະກົດຜ່ານມາ ທີ່ເປັນຜູ້ແຈກສົ່ງອາ ຫານຢູ່ນະຄອນ Shanghai ໂດຍຖືກກ່າວຫາວ່າ ຂາຍຊີ້ນທີ່ໝົດກຳນົດ ແກ່ບັນດາຮ້ານອາຫານໃນຈີນ ຮວມທັງຮ້ານ McDonald ແລະ KFC ໂທລະພາບ Dragon ຂອງຈີນ ໄດ້ລາຍງານວ່າ ພວກພະນັກງານຂອງບໍລິສັດ ດັ່ງກ່າວ ພາກັນເອົາຊີ້ນທີ່ໝົດກຳນົດ ປະສົມໃນ່ກັນກັບຊີ້ນສົດ ແລ້ວກໍຕິດກາ ໃໝ່ໃສ່ ແລະໃຊ້ ຊີ້ນທີ່ຕົກລົງໃສ່ພື້ນແລ້ວນັ້ນນຳດ້ວຍ